Eräjärven Työväen Näyttämö

Eräjärven Työväen Näyttämö ry. (lyhenne ETN) on Oriveden Eräjärvellä vuodesta 1980 lähtien toiminut harrastajateatteri. ETN on voittoa tavoittelematon kulttuuriyhdistys, joka järjestää korkeatasoista harrastajateatteritoimintaa. ETN:llä on kaksi näyttämöä: Eräjärven Tupateatteri ja Rönnin kesäteatteri, joissa yhdistys esittää vuosittain useita näytelmiä. 
Vuodesta 2002 lähtien ETN on tehnyt näytelmiä sekä Tupateatteriksi nimetylle Seuratalon sisänäyttämölle, että Rönnin kesäteatteriin. 
Historia.
Tausta.
Eräjärven Työväen Näyttämön toiminta sai alkunsa Eräjärven työväenyhdistyksen näytelmäiltamista, joita järjestettiin vuodesta 1907 alkaen. Näytelmät olivat aluksi osa työväentalon tapahtumia ja niiden kautta haluttiin sekä viihdyttää yleisöä että käsitellä yhteiskunnallisia aiheita. Toiminta kuitenkin keskeytyi vuonna 1930, kun työväentalo suljettiin ja yhdistys lakkautettiin.
Eräjärven työväenyhdistyksen alkuvaiheet (1906–1930).
Eräjärven työväenyhdistys perustettiin vuonna 1906, ja jo seuraavana vuonna esitettiin ensimmäiset näytelmät työväentalolla. Näytelmäkerhotoiminta jatkui aktiivisena vuoteen 1930 asti, jolloin työväentalo suljettiin ja yhdistys lakkautettiin. Tämä merkitsi myös näytelmätoiminnan päättymistä Eräjärvellä.
Uusi alku ja Seuratalon aika (1945–1980).
Sotien jälkeen vuonna 1945 näytelmätoiminta elpyi eri työväenyhdistysten toiminnan myötä. Elpymistä vauhditti erityisesti vuonna 1947 valmistunut uusi työväentalo, Seuratalo, joka tarjosi pysyvän näyttämön teatteritoiminnalle. Tästä lähtien Eräjärvellä on ollut aktiivista teatteritoimintaa, vaikka siihen on mahtunut myös taukoja.
Eräjärven Työväen Näyttämön perustaminen (1980).
Vuonna 1980 toiminta organisoitiin Eräjärven Työväen Näyttämöksi, ja sen ensimmäinen oma produktio, "Kätketty kipinä", sai ensi-iltansa vappuaattona 1980. Näytelmä pohjautui työväenliikkeen paikallishistoriaan ja keräsi paljon huomiota, sillä siitä nähtiin katkelmia myös MTV:n ohjelmassa, joka käsitteli työväentaloja.
ETN:stä tuli virallinen yhdistys vuonna 1983, kun virallinen perustamisasiakirja allekirjoitettiin. Yhdistys rekisteröitiin oikeusministeriön toimesta vuonna 1985.
Rönnin kesäteatterin perustaminen (1991).
Vuonna 1991 ETN laajensi toimintaansa myös Rönnin kesäteatteriin, ja seuraavana vuonna siellä esitettiin ensimmäinen kesäteatterituotanto. 1990-luvun aikana Rönniin rakennettiin 351-paikkainen nouseva katsomo, ja kesäteatterin toiminta vakiintui tärkeäksi osaksi ETN:n toimintaa.
Vuonna 1995 kesäteatteri otti käyttöön tuotantonimen ""Rönnin kesäteatteri"."
Vuonna 2018 Rönnin kesäteatteri sai katoksen.
Tupateatterin, JunnuTupiksen ja NuortenTupiksen synty (2001, 2012 ja 2021).
Vuonna 2001 Seuratalolla aloitti talvikauden ryhmä Tupateatteri, joka toi ympärivuotisen toiminnan ETN:lle ja hajautti toiminnan Tupateatterin ja Rönnin kesäteatterin erillisiin työryhmiin.
Syksyllä 2012 käynnistettiin lasten oma ryhmä JunnuTupis, jossa harjoitellaan teatteritaitoja ja valmistetaan omia näytelmiä.
Syksyllä 2021 käynnistettiin nuorten oma ryhmä NuortenTupis, jossa myös harjoitellaan teatteritaitoja ja valmistetaan omia näytelmiä.
Lähihistoria (2010-2020).
Vuonna 2010 Eräjärven Työväen Näyttämö 30-vuotta historiikki Kätketystä kipinästä Kätkäläiseen julkaistiin. Kirjan kirjoitti Hannele Mäkelä ja taittoi Sanna Voimanen ent. Hellekoski.
Nykyaika (2020-luvulta eteenpäin).
ETN on jatkanut aktiivista toimintaa niin kesä- kuin talvinäytelmien parissa.
Vuonna 2024 teatteri sai omistukseensa Eräjärven seuratalon.
Harrastajaryhmät.
Eräjärven Työväen Näyttämö (1980–1994).
Eräjärven Työväen Näyttämö oli yhdistyksen alkuperäinen teatteriryhmä, joka tuotti näytelmän joko molempiin tai vain toiselle näyttämölle, Eräjärven Seurataloon (Tupateatteri) tai Rönnin kesäteatteriin.
Rönnin kesäteatteri (1995–).
Rönnin kesäteatteri on Eräjärven Työväen Näyttämön kesäkauden ryhmä, joka tuottaa vuosittain näytelmän Rönnin kesäteatteriin.
Eräjärven Tupateatteri (2002–).
Eräjärven Tupateatteri on Eräjärven Työväen Näyttämön ryhmä, joka perustettiin vuonna 2001 Seuratalon talvi-/sisänäyttämön tuotantoja varten.
Tupateatteri (Seuratalo) toimii teatterin ympärivuotisen teatteritoiminnan keskiössä, tarjoten tilat myös Rönnin kesäteatterin talvikauden harjoituksille.
JunnuTupis (2012–).
JunnuTupis on Eräjärven Työväen Näyttämön lasten teatteriryhmä, joka perustettiin vuonna 2012. Ryhmä keskittyy teatterin perusteiden opettamiseen lapsille ja tuottaa omia näytelmiä, joissa nuoret esiintyjät pääsevät näyttämölle.
NuortenTupis (2021–).
NuortenTupis on teatterin nuorisoryhmä, joka tarjoaa 13–20-vuotiaille nuorille mahdollisuuden kehittää näyttelijäntaitojaan ja osallistua vaativampiin teatterituotantoihin. Ryhmän tavoitteena on tarjota nuorille turvallinen ympäristö ilmaista itseään ja kehittää esiintymistaitojaan.
Rönnin lastenteatteri (2023–).
Rönnin lastenteatteri tuottaa kesäisin lapsille ja perheille suunnattuja näytelmiä Rönnin kesäteatterilla. Esitykset ovat usein satuaiheisia tai sisältävät perheen pienimmille suunnatun teeman.
Näyttämöt.
ETN:llä on kaksi näyttämöä:
Henkilöt.
Eräjärven Työväen Näyttämöllä vierailleita ohjaajia.
Eräjärven Työväen Näyttämöllä ovat vierailleet muun muassa seuraavat ohjaajat:
Kari Hakala 1980-1981
Timo Mäkinen 1982-1984, 1987, 2002-2007
Eliisa Mäkelä 1985
Jaana Lehto 1986
Jouko Laine 1988-1989
Olli Etelämäki 1990-1992
Olli-Pekka Ulkuniemi 1993-1994
Erkki Aura 1995-1999, 2001-2002, 2010
Mauri Kuosmanen 2000
Perttu Pesä 2007-2011
Jarmo Skön 2011-2021
Eriikka Magnusson 2018-2022, 2025
Henna Ruostila 2022
Anne Helminen 2023-2024
Kirsi-Marie Liimatainen 2023
Taavi Simonen 2023-
Virva Itäranta 2024
Juho Joki 2025
Aiheesta muualla.
https://erajarventeatterit.fi